GiliGold/VAD_KnessetCorpus huggingface dataset:
מיכל מנקס: ההמלצה השנייה מבין 12 ההמלצות היא ביטול תשלומי ההורים ואפילו הצעה לאיזשהו מנגנון גביה חלופי.
מיכל מנקס: דבר נוסף, חסרות לי פה הרשויות שהועלו בכתבה וחבל לי שאנחנו לא יכולים לשמוע את תגובתן, משום שאין פסול בגביה, לצערנו, באמצעות הרשות המקומית, על אף שמרבית הגביה קורית במוסד החינוכי עצמו או על ידי רשתות כפי שצוין כאן, ואין חולק שדרך הגביה חייבת להיות על פי נהלי משרד החינוך, ועל כך אנחנו גם התחייבנו להעביר מכתב להבהיר את הדברים.
מיכל מנקס: זה לא הופך אותנו לבעד התשלומים.
מיכל מנקס: אני רוצה לציין פה עוד כמה נקודות.
מיכל מנקס: המצב האיום הזה שהוא הכי נוח כנראה למי שנוח לו, הוא להביא למצב של התכתשות הורים מול הורים.
מיכל מנקס: כאן בוועדה במסמך של הממ"מ ביוני 2016 בנושא תשלומי הורים הוצג במסמך שעומדות נכון ל-2016 שש עתירות בבג"צ מצד הורים ובעלויות בנוגע לתשלומי הורים, חמש מתוכן תוקפות את החוזרים על הגבלת הגביה ורק אחת תוקפת את משרד החינוך על הגביה בעצמה.
מיכל מנקס: אני לא מעלה את זה כטיעון משפטי.
מיכל מנקס: אני מעלה את זה כדי לתאר את הלך הרוחות ואת הדברים שקורים.
מיכל מנקס: עוד חסרים לי פה הנציגות של מנהלי בתי הספר.
מיכל מנקס: אנחנו מדברים עליהם ובשם והדברים לא קורים.
מיכל מנקס: לסיכום, אני מצרה על דברים שראיתי בכתבה.
מיכל מנקס: אין לי שום דבר לאושש או לא.
מיכל מנקס: אנחנו מתחייבים, כל עוד יש תשלומי הורים, לסייע לבתי ספר לבקשתם, ולוועדי ההורים.
מיכל מנקס: אין רשות שגובה תשלומי הורים ללא אישור של ועד ההורים, זאת אומרת, צריך שניים לטנגו.
קארין אלהרר: אני מנסה להבין, האמירה הזאת שבלי שוועד ההורים אישר את זה.
קארין אלהרר: אנחנו מדברים גם מקרים פרטניים, לא על העניין העקרוני.
קארין אלהרר: בעקרוני כולנו מבינים שיש תשלומי הורים.
קארין אלהרר: זו מציאות קיימת.
קארין אלהרר: עכשיו לעניין הגביה.
קארין אלהרר: אם בעצם בית הספר שולח לרשות רשימה, ועד ההורים עובר על הרשימה הזאת?
מיכל מנקס: אני לא יכולה לדבר בשם בית הספר.
מיכל מנקס: אני יודעת שבשביל שרשות מקומית תגבה תשלומי הורים במקום המוסד החינוכי, מה שהרשות המקומית צריכה לקבל לידיה זה את רשימת התלמידים, את חוזר התשלומים המאושר לגביה - - -
זאב גולדבלט: כמעט כל ועדי ההורים לא נחשפים - - - .
זאב גולדבלט: אוסרים עלינו את זה.
יעקב מרגי: זאב, סליחה, אתה לא ברשות דיבור.
מיכל מנקס: אני מדברת על המנגנון ועל איך הוא צריך לפעול.
מיכל מנקס: אני לא יודעת איך זה קורה במקום אחר ובטח לא מתכוונת לדבר בשם, אבל על חוזר התשלומים לגביה חתום יחד עם מנהל בית הספר, גם יושב ראש ועד ההורים המוסדי.
מיכל מנקס: אותו הוא שולח למשרד החינוך לקבלת אישור לגביה, שמועבר לרשות המקומית.
מיכל מנקס: לא יכולה להיכנס לפרטי הפרטים.
יעקב מרגי: מיכל, אני אגיד לך למה לי לא חסרים לא העיריות ולא זה ולא זה?
יעקב מרגי: כי אני קודם כול הולך לרגולטור.
יעקב מרגי: אם הייתי יודע שהרגולטור עשה את עבודתו נאמנה, ואני לא שם, אתחיל לרדת הלאה, הלאה.
יעקב מרגי: אם אני הייתי עכשיו הולך לקבוע את הנוהל, לדון על הדינמיקה בין מנהלי בתי הספר לשלטון המקומי, הייתי מחייב דבר אחד, תציג בפניי קודם כול אישור שמותר לך לגבות תל"ן, תקף לשנת הלימודים הנוכחית, אבל אני לא שם כי משרד החינוך לא שם.
יעקב מרגי: הוא נעדר.
יעקב מרגי: הוא נוכח-נפקד כזה.
יעקב מרגי: יש מושג כזה, נוכח-נפקד.
יעקב מרגי: היועצת המשפטית רוצה לשאול כמה שאלות.
מירב ישראלי: חשוב לי להזכיר לעצמנו על מה אנחנו מדברים, גם בגלל ההערה של זאב על האחריות של בית המחוקקים, אז אני רוצה להקריא את סעיף 8 לחוק חינוך ממלכתי שלפיו בעצם נקבע התל"ן.
מירב ישראלי: הסעיף הזה נחקק בשנת תשי"ג – "השר רשאי בתנאים שנקבעו בתקנות לאשר למוסד חינוך רשמי לפי דרישת הורי תלמידים באותו מוסד, תוכנית לשעות נוספות על השעות שנקבעו בתוכנית הלימודים ובלבד שכל ההוצאות הנובעות מביצוע התוספת יחולו על הורי התלמידים המתחנכים על פיה, או על רשות החינוך המקומית שהתחייבה לשאת בהם על חשבונה".
מירב ישראלי: איפה הסעיף הזה הפך למפלצת שאנחנו מדברים עליה עכשיו מסביב לשולחן?
זאב גולדבלט: אמת.
מירב ישראלי: חוזרי תל"ן שמתנים את הרישום לבית ספר בזה שילד יקבל תל"ן, אני לא חושבת שזה חוקי, דרך אגב.
מירב ישראלי: אני אומרת את זה למשרד החינוך שוב ושוב ואני באמת מבקשת, מיכל, הזכירה את העתירות לבג"צ.
מירב ישראלי: אני מבקשת לדעת איפה זה עומד.
זאב גולדבלט: נשמח להגיש יחד איתך בג"צ.
יעקב מרגי: זאב, אני אוציא אותך.
מירב ישראלי: אני אומרת מה דעתי אבל כמובן שהרשות המבצעת היא זאת שמפרשת את החוק.
מירב ישראלי: איפה הסעיף הזה נותן סמכות להתנות רישום לבית ספר, להפריד תלמידים לכאלה שיכולים לשלם וללכת לבית ספר שמשלמים בו תל"ן וכאלה שלא יכולים, הולכים לבית ספר שאי אפשר לשלם בו תל"ן.
מירב ישראלי: איך זה יכול להיות?
קארין אלהרר: אני בדיוק בעניין הזה, לפנות למשרד החינוך.
קארין אלהרר: אני מבקשת לשאול בשתי רמות.
קארין אלהרר: א', ברמה הבסיסית השאלה כפי שהפנתה היועצת המשפטית.
קארין אלהרר: יש פה איזה עניין שאני לא מצליחה להבין אותו, שבסוף זו רשות אבל זו בעצם חובה, וזה דבר שהוא בלתי מתקבל על הדעת.
מירב ישראלי: במיוחד בערים שאין בית ספר נוסף זה עוד יותר מתחדד.
קארין אלהרר: בדיוק, שזה אני לא מבינה איך זה קורה במדינת ישראל.
קארין אלהרר: אני לא מבינה איך זה קורה במקום שבו בית הספר אמור להיות המקום שמצמצמים פערים ולא שמגדילים אותם, ופה אנחנו מגדילים אותם בלי היכר.
קארין אלהרר: זה א', זה ברמה הנמוכה.
קארין אלהרר: מעל זה, אחרי שהבנו שיש את התל"ן, אני רוצה להבין איך הם מצפים שתיעשה הגביה של הדבר הזה ואיך אנחנו לא לוכדים ברשת הורים שלא מעוניינים.
קארין אלהרר: אומרים, רשות, אדרבא ואדרבא, אני רוצה רשות, אל תחייבו אותי.
קארין אלהרר: איך אתם לא לוכדים אותם ברשת של החוב הזה?
יעקב מרגי: משרד החינוך, אני אומר לכם, אני לא רוצה לשמוע את הגורמים המקצועיים.
יעקב מרגי: יש כאן נציגות של הלשכה המשפטית בדיון?
יעקב מרגי: בבקשה, אני רוצה לשמוע אתכם.
יעקב מרגי: תקשיבו טוב-טוב, הגורמים המקצועיים, אני הגעתי למסקנה כבר, כבולים.
יעקב מרגי: אתה מסתכל עליהם 'כמי שכפאו שד'.
יעקב מרגי: מישהו צריך הסבר מה זה המושג הזה 'כמי שכפאו שד'?
יעקב מרגי: עיניים בוהקות, מה אתה רוצה מאיתנו?
יעקב מרגי: יש סיכום דיון מ-26 בספטמבר.
יעקב מרגי: אני מסכם את הדיון, אני צריך לקרוא במילה מה שביקשתי ממשרד החינוך.
יעקב מרגי: לא נעשה דבר עם מה שביקשתי.
יעקב מרגי: אני מתפלא, אני יודע איך משרד ממשלתי עובד.
יעקב מרגי: אני יודע מה זה לשכה משפטית, כשהיא רוצה לעבור על חוזר.
יעקב מרגי: אתם מוציאים לנו את הנשמה כשאנחנו רוצים להוציא איזה נוהל כזה קיקיוני אחר.
יעקב מרגי: פה שוד ושבר שמתריעים כלפי המחלקה המשפטית, עושק, שוד, פועלים בניגוד לחוק, והמחלקה המשפטית מבוייתת במשרד החינוך.
יעקב מרגי: התבייתה, אבל מה?
יעקב מרגי: תן להם עכשיו להעביר איזו תקנה שעושה איזה סדק קטן בחוק חינוך ממלכתי, מייד הם קופצים לזה.
יעקב מרגי: לא יתכן שאני שנתיים מתריע, שנתיים מקיים דיונים כאן וסוגיית התל"ן לא נעצרה.
יעקב מרגי: אני קורא לכם, כל עוד אין הסדרה, אין פיקוח ובקרה נאותים, תעצרו את כל האישורים.
יעקב מרגי: אני בספטמבר ביקשתי – "הוועדה דורשת ממשרד החינוך לבטל את האישור שניתן לבעלויות החינוך לגבות תשלומים עבור הארכת יום הלימודים באמצעות תל"ן".
יעקב מרגי: "הוועדה כופרת בכך שניתן לאשר 15 שעות שבועיות נוספות גם לכיתות בחינוך העל-יסודי.
יעקב מרגי: הוועדה מבקשת לקבל לידיה", זה חמור ביותר, "הוועדה מבקשת לקבל לידיה את הקריטריונים המפורטים לאישור גביה עבור תל"ן".
יעקב מרגי: אם יש קריטריונים, אני מבקש אותם.
יעקב מרגי: "הוועדה מבקשת רשימה שמית של כל בתי הספר שאושרה להם גביית תל"ן וכן את גובה התשלומים שאושרו בשנים תשע"ז, תשע"ח".
יעקב מרגי: זה היה ב-26 בספטמבר 2017.
יעקב מרגי: לא קיבלתי תגובה.
יעקב מרגי: אני בצוק העיתים של העיסוקים שלי בוועדה.
יעקב מרגי: אז אני מבקש ככה, הדברים מדברים בעד עצמם.
יעקב מרגי: הדברים הם חמורים.
יעקב מרגי: יש השתוללות של המחלקה שמאשרת.
יעקב מרגי: באחד הדיונים על שדה בוקר, אני אספר לך, לא יודע אם היית פה, מדרשת שדה בוקר, תוך כדי שההורים מציינים משהו והתאגיד מתגונן, אומר מנהל האגף או המחלקה, איך שהיא נקראת, אומר, אם הייתי יודע ככה, לא הייתי מאשר לכם תל"ן.
יעקב מרגי: מה זה אם הייתי יודע ככה לא הייתי מאשר לכם תל"ן?
יעקב מרגי: תל"ן שנע בין 8,000 ל-16,000 ₪.
יעקב מרגי: אז תקשיבו, זה שיש הפקרות במי שמאשר לבתי ספר לגבות תל"ן, זה מוכח.
יעקב מרגי: אני רוצה לדעת איך מחלקה משפטית במשרד ממשלתי מאפשרת לפעול בניגוד לחוק.
שרה יפרח: עורכת דין שרה יפתח מהלשכה המשפטית של משרד החינוך.
שרה יפרח: יש לנו את התל"ן.
שרה יפרח: התל"ן הוא קבוע בסעיף 8 לחוק החינוך הממלכתי שהוא קובע: "השר רשאי בתנאים שנקבעו בתקנות לאשר למוסד חינוך רשמי לפי דרישת הורי תלמידים באותו מוסד, תוכנית לשעות נוספות על השעות שנקבעו בתוכנית הלימודים, ובלבד שכל ההוצאות הנובעות מביצוע התוספת תחולנה - - -
יעקב מרגי: יש תקנות ספציפיות שמפרטות איך?
יעקב מרגי: יש נוהל איך מאשרים?
שרה יפרח: יש נוהל.
יעקב מרגי: למה היה קשה לשלוח אותו לוועדה?
קארין אלהרר: ועדי ההורים יודעים על זה?
סימה עובדיה פורצנל: אני יכולה לעזור בנוהל.
סימה עובדיה פורצנל: סימה עובדיה פורצנל, מנהלת אגף יישומי חוק ומדיניות במשרד החינוך.
סימה עובדיה פורצנל: יש נוהל לאישור תל"ן.
סימה עובדיה פורצנל: הנוהל קבוע גם בחוזר המנכ"ל ובכל חוזרי המנכ"ל שאנחנו מפרסמים, ואנחנו עומדים עליו גם לעניין החמש שעות בכל אחד מבתי הספר וגם לעניין עשר השעות הנוספות בבתי הספר הייחודיים או התורנים.
סימה עובדיה פורצנל: בית ספר שההורים רוצים לקיים בו תל"ן, קודם כול צריך לאסוף חתימות של כל ההורים שמעוניינים.
סימה עובדיה פורצנל: אם יש פחות מ-75%, לא יקיימו את התל"ן.
סימה עובדיה פורצנל: רק אחרי שיש את החתימות, כלל החתימות כולל התוכנית המוצעת צריכה קודם כול - - -
יעקב מרגי: את יודעת לומר לי במפורש שאתם עובדים לפי - - -
סימה עובדיה פורצנל: אלה ההנחיות.
יעקב מרגי: אני יודע מה ההנחיות.
יעקב מרגי: האם כל בית ספר שיבקש, יקבל בלי לבדוק אם בכלל יש הצדקה?
סימה עובדיה פורצנל: ממש לא.
סימה עובדיה פורצנל: ראשית, מפקח צריך לעבור פדגוגית ולראות שבאמת תוכנית ההעשרה הזאת, א', היא באמת העשרה ולא - - -
יעקב מרגי: הוא עבר במודיעין.
יעקב מרגי: הוא עבר ומה מצאנו?
יעקב מרגי: במודיעין עבר המפקח.
יעקב מרגי: למה הוא עבר?
יעקב מרגי: כי הוא מאותו סקטור והוא חי באותה קהילה והוא אישר תל"ן בגובה של 6,000 ₪ בזמן שאפילו את השעות שהמדינה מימנה, לא מומשו.
סימה עובדיה פורצנל: זו תקלה חמורה.
יעקב מרגי: זו לא תקלה, זו סדרת תקלות.
יעקב מרגי: אני חס עליכם.
יעקב מרגי: כל תירוץ שתיתנו לי, תיתנו לי פרוצדורות, לפרוטוקול, תודה רבה, אני לא צריך אותם.
יעקב מרגי: אל תיקחו את זה ברמה אישית.
יעקב מרגי: היה צריך לשבת פה ראש האגף, היה צריך לשבת פה המנכ"ל שייתן הסברים.
יעקב מרגי: אני ביקשתי בספטמבר את הדברים האלה.
יעקב מרגי: אני רוצה לדעת למה לא קיבלתי אותם עד היום.
הילה פאר: אנחנו שלחנו.
יעקב מרגי: הילה, לא קיבלנו.
יעקב מרגי: אם תוכיחו לי שכן, אני אדע להתנצל.
קארין אלהרר: יש לכם מייל שהעברתם את זה?
יעקב מרגי: "הוועדה מבקשת לקבל לידיה קריטריונים".
יעקב מרגי: "רשימה שמית של כל בתי הספר שאושרה להם גביית תל"ן.
הילה פאר: שלחנו.
הילה פאר: יש אקסל מפורט.
יעקב מרגי: אז אני מבקש לשלוח שוב אלינו, ואני אומר לך, עכשיו להוסיף לזה, אבקש לצרף העתק של כל התיקייה כולל חתימות ההורים.
מירב ישראלי: ודרך אגב, נוהל זה לא תקנות.
הילה פאר: שלחנו אקסל עם רשימות בתי הספר שקיבלו אישור, גובה התשלום, מספר השעות.
יעקב מרגי: אני אשמח להתנצל בדיון הבא אם קיבלתי.
קארין אלהרר: אדוני יושב הראש, בהנחה והדברים נשלחו וטעות אנוש גרמה לכך שהדברים לא נמצאו, יש נוהל, זה באמת משמח, אבל קיומו של נוהל עם דף שהוא יהיה עוד איזה דף איפשהו - - -
יעקב מרגי: לא, אין פיקוח ובקרה.
קארין אלהרר: אין לי מה לעשות איתו.
יעקב מרגי: אם בשתי ביקורות שאני אילצתי אותם כוועדה לעשות, נמצאו ליקויים, זה מאה אחוז ליקוי.
קארין אלהרר: אדוני יושב הראש, לא צריך בכלל לעשות בדיקות.
קארין אלהרר: המקרים מגיעים אלינו.
קארין אלהרר: הם מציפים אותנו.
יעקב מרגי: בתי ספר שעושים את התל"נים בתוך שעות התקן - - -
קארין אלהרר: אדוני יושב הראש, לא יכול להיות שאנחנו, שלא יושבים במשרד החינוך, וזו לא העבודה שלנו לפקח ספציפית על העניין הזה, נדע מהדבר הזה והמשרד לא יודע?
קארין אלהרר: איפה זה נשמע?
קארין אלהרר: אני אומרת לך, אדוני יושב הראש, מה שצריך לקרות באמת לא בעוד חודש, לא במושב הבא, אלא בעוד שבוע, שיבואו ויתנו תשובות.
יעקב מרגי: קודם כול אני קורא למשרד החינוך להפסיק את מתן האישורים עד שלא יוברר מעל לכל צל של ספק שאכן הפעולות נעשות על פי החוק ממש.
קארין אלהרר: כמה מפקחים, דרך אגב, יש לדבר הזה?
סימה עובדיה פורצנל: כל מפקח כולל בית הספר הוא זה שאמור לאשר או לא לאשר את התוכנית ולהעביר אותה למנהל המחוז.
סימה עובדיה פורצנל: מנהל המחוז בעצמו מאשר את התל"ן אחרי שהוא ראה אישור של רשות מקומית, אחרי שהוא ראה שיש חתימות וכו', ואת התוכנית ואת האישור של הפיקוח.
סימה עובדיה פורצנל: רק אחרי זה הוא יכול לאשר.
יעקב מרגי: את מבינה, כשמפקח פדגוגי הוא גם מפקח על התנהלות כספית - - -
גבריאל פיצ'י דובינר: והולך לחתונה של מנהלת בית הספר והולך לבר מצווה.
יעקב מרגי: זה בלתי אפשרי.
יעקב מרגי: אני אומר לך, בואי תקשיבי, אני יכול פה לשבת, כל תגובה שתיתני לי מהדיונים, קלסרים יש לי רק על התל"נים, מחכים ככה בהמתנה.
יעקב מרגי: שמענו עדויות שזה קורה גם אחרי הדיונים ואני אומר לך חד משמעית, אני קורא למחלקה המשפטית לקחת את החוק, לקחת את חוזר המנכ"ל שנכתב בנושא הזה, להפוך אבן-אבן.
יעקב מרגי: אני לא חושב שכל בית ספר שמבקש תל"ן, צריך לתת לו.
יעקב מרגי: האפשרות הזו באה לתת מענה לבתי ספר ייחודיים ספציפיים.
יעקב מרגי: זה הפך להיות נורמה שכל בית ספר שמבקש תל"ן, הוא יחתים את ההורים בלחץ חברתי ותאשרו לו תל"ן.
יעקב מרגי: לא לחינם נתנו את זה לשר שיכתוב תקנות, באיזה מקרים.
יעקב מרגי: אני מבין שאם רוצים שבית ספר יהיה כולו ממוקד, סתם מביא דוגמא, מוזיקה, בנוסף לתוכנית הלימודים הקיימת ולתת שם שעות, שיגבו, אבל שיהיו גם שם כללים מסוימים, אבל לא יתכן שהפך להיות בתגבור תוכניות לימודים, שבתוך זה אנחנו מעצימים פערים בתוך שעות התקן.
יעקב מרגי: לכן אני מבקש, כשביקשתי קריטריונים, אני מבקש את הקריטריונים.
יעקב מרגי: כשאני מבקש את רשימת בתי הספר שאושרה להם, כמה וכמה אושר, אני מבקש לקבל את זה ואני רוצה לראות שאכן צורפו חתימות הורים לכל האישורים האלה.
גבריאל פיצ'י דובינר: אני יכול?
גבריאל פיצ'י דובינר: קודם כול שתדע שאנחנו מחלקים לכל הורה והורה ארגז כלים בו כל חוזרי המנכ"ל, אתה יודע למה?
גבריאל פיצ'י דובינר: כי אנחנו יודעים שכל הגביה היא לא חוקית, אנחנו יודעים שהם לא עומדים, הם בעצמם, בתקנות, ועכשיו אנחנו אומרים להורים, קחו את הדבר הזה עם כל חוזרי המנכ"ל - - -
קארין אלהרר: ועדיין הרוב משלמים.
גבריאל פיצ'י דובינר: הרוב משלמים, זה משהו אחר, ועכשיו אני פונה למיכל.
גבריאל פיצ'י דובינר: מיכל, לא שמעתי רק דבר אחד שלדעתי עבורו אנחנו יושבים סביב השולחן.
גבריאל פיצ'י דובינר: מה קורה עם הרשויות המקומיות ששולחות איומים - - -
יעקב מרגי: פיצ'י, תקשיב, אתה יודע איפה הבעיה?
יעקב מרגי: אם אנחנו היינו פוגעים בשכר המורים כמו שקרה, שמשרד החינוך פגע בשכר המורים לא במתכוון, הייתה תקלה בתחילת שנת הלימודים.
יעקב מרגי: היו בסך הכול 10% מהמורים שלא קיבלו שכרם כנדרש ואף אחד לא אמר להם שהם לא יקבלו את זה בחודש הבא, הייתה השבתה של המערכת וקם קול צעקה.
יעקב מרגי: אני חוזר לטענה.
יעקב מרגי: יש פה עושק של ההורים.
יעקב מרגי: ההורים צריכים להקים קול זעקה.
יעקב מרגי: אני נגד שביתה במערכת החינוך.
יעקב מרגי: אני נגד שביתות.
יעקב מרגי: בסוגיה הזו אני הייתי משבית את כל מערכת החינוך עד שייפסק התל"ן.
יעקב מרגי: אני הייתי משבית את מערכת החינוך.
יעקב מרגי: תאמינו לי, הילדים יודעים להשלים.
יעקב מרגי: הוכיחו לנו השביתות של המורים.
יעקב מרגי: שביתות הסרק האלה הוכיחו לנו שגם המורים, גם התלמידים יודעים להשלים חומרים.
יעקב מרגי: קצת תהיה אי נעימות להורים, אבל השבתה של המערכת, מישהו יבין סוף-סוף שאת ההשתוללות הזו צריך לעצור.
יעקב מרגי: היום ה-15 במאי 2018, א' בסיון התשע"ח.
יעקב מרגי: אנחנו ממשיכים בהליך החקיקה.
יעקב מרגי: לתשומת לבם, החוק אמנם לא יהיה במחטף אבל החוק לא ייקח לו עוד הרבה זמן להיות מחוקק.
יעקב מרגי: אני מגיב לכל מיני קשקשנים שמקשקשים ברשתות או בהודעות ווטסאפ.
יעקב מרגי: אנחנו עושים חקיקה בשום שכל אבל לא מתכוננים להאריך אותה כאורך הגלות.
יעקב מרגי: מי שהרגיעו אותו בהודעת ווטסאפ כזו משונה האומרת אל תדאגו, ממילא ייקח עוד הרבה זמן עד שמרגי יעביר את החוק – אני מודיע שהחוק יחוקק.
יעקב מרגי: אנחנו רוצים את החוק.
יעקב מרגי: יש מישהו שחושב שהחוק הזה לא טוב ולא רוצה אותו, שכבר עכשיו ישים את זה על השולחן ונדע.
יעקב מרגי: אני רוצה לגנות תופעה.
יעקב מרגי: אנחנו כאן יושבים סביב שולחן עגול ומנסים להביא מוצר מתוקן.
יעקב מרגי: אף פעם לא נגיע להסכמה במאה אחוזים של כל הגורמים היושבים כאן.
יעקב מרגי: בני אדם נבראו שונים.
יעקב מרגי: אני לא יודע אם אפשר למצוא אדם אחד זהה לאדם אחר בכל המרכיבים שלו, אבל אנחנו עושים במקסימום להגיע למוצר שירצה במכנה המשותף כמה שיותר פרמטרים, כמה שיותר חששות, כמה שיותר אלמנטים לטובת הילדים.
יעקב מרגי: אני לא אוהב את השיח של אחרי הוועדה כשכל אחד מנסה לקחת את זה לכל מיני מקומות כאלה ואחרים.
יעקב מרגי: אני מצפה לרמה יותר גבוהה.
יעקב מרגי: לא יודע למה, אבל אחרי 15 שנים כאן, עדיין לא התקלקלתי ואני מצפה לרמה יותר גבוהה.
מירב ישראלי: מאחר והדיון הקודם טרי בזיכרוננו, אני לא אחזור על כל הדברים.
יעקב מרגי: על רגל אחת על הסעיפים.
מירב ישראלי: משרד החינוך היה צריך לתת לנו תשובות לגבי כל מיני נושאים שחלקם פרוצדורליים, נושאים של מועדים, נושאים של זימונים לעומת חברי ועדה.
מירב ישראלי: היו כאן כל מיני הערות לפיהן הוועדה רשאית להחליט לפי הסכמות.
מירב ישראלי: הנושא המרכזי, נושא של מעבר בין מרכזי חינוך, שוב, אני לא חוזרת על כל הדברים שמשרד החינוך היה צריך לבדוק.
מירב ישראלי: אני לא יודעת מה הוא הספיק לבדוק מהיום למחר.
מירב ישראלי: היה נושא אחד מרכזי.
מירב ישראלי: הועברה להם נוסח הצעת הארגונים.
יעקב מרגי: אני לא רוצה היום תשובות על מה שנאמר בדיון הקודם.
יעקב מרגי: קחו את הזמן שלכם עד לדיון הבא אבל בדיון הבא נעשה זאת.
יעקב מרגי: עשינו השבוע רצף של דיונים כדי להתקדם.
יעקב מרגי: תשובות נקבל לקראת הדיון שיתקיים בשבוע הבא.
מירב ישראלי: יש לכם את הנוסח ואני מבינה שאתם דנים בו.
יעקב מרגי: אם אני לא טועה הפסקנו בהתייחסות לתיקון סעיף 10 ו-11.
הדס אגמון: נציבות שוויון זכויות לאנשים עם מוגבלות.
הדס אגמון: אני כבר אפתח בהתנצלות על כך שאני אצא לפני סיום ישיבת הוועדה כי יש לנו ישיבה על תקנות הנגישות.
יעקב מרגי: מודה לך.
הדס אגמון: רציתי לשאול, כיוון שהדיונים מתנהלים בתכיפות מאוד גבוהה ומשרד החינוך נשלח הביתה עם משימות, אם אפשר אולי להציע שלפני הדיון הבא תתקיים עוד ישיבת עבודה בייעוץ המשפטי כדי לראות אם יש איזה שהם דברים שאפשר בעקבות שיעורי הבית האלה.
יעקב מרגי: אני חשבתי שזה מובן מאליו.
יעקב מרגי: ברגע שאמרתי למשרד החינוך לבוא עם תשובות בדיון הבא, יש דברים שהוא צריך לשבת עליה.
יעקב מרגי: אני סמוך ובטוח.
יעקב מרגי: אם יש דברים בהם הוא חושב להתקדם, הוא סוברני להתקדם.
יעקב מרגי: תפני את תשומת לבו.
יעקב מרגי: אל תסמכי על משרד החינוך אלא תפני את תשומת ליבם.
יעקב מרגי: תהיי את אקטיבית.
מירב ישראלי: לי אין בעיה לקיים אצלי דיונים.
יעקב מרגי: תהיו אתם אקטיביים ותעשו.
הדס אגמון: אנחנו מציעים זאת.
יעקב מרגי: בסוף אנחנו המחוקקים ואנחנו מארחים אתכם.
יעקב מרגי: מארחים את הרשות המבצעת.
יעקב מרגי: אני אומר לכם שברגע שאמרתי משרד החינוך יבוא בדיון הבא עם תשובות, אני מציע לכם, יש לכם דברים שהם פתוחים, ליזום ולהיות אקטיביים.
יעקב מרגי: לא לחכות למשרד החינוך כי משרד החינוך סוברני גם להתקדם בלעדיכם.
יעקב מרגי: זה שהוא עשה דיונים ויעשה, מבורך.
יעקב מרגי: אני תמיד ממליץ לו בהיוועצות.
קריאה: דברים טובים קורים כשיושבים אצל הייעוץ המשפטי.
הדס אגמון: אם אפשר עכשיו לגופם של דברים.
יעקב מרגי: על 10 ו-11?
הדס אגמון: על 11.
הדס אגמון: מבחינתנו זה הכרחי שככל שיש הוראה של קוורום, נציג ההורים צריך להיות מנוי שם.
הדס אגמון: אנחנו מבינים שאם יש כבר ארבעה חברים מהרשויות, אנחנו מבינים את המשמעות של זה מבחינת מניין, מבחינת זה שהקוורום כבר הופך להיות כמעט כל הוועדה, אבל לא יכול להיות מצב שיש הרכב ונציג הארגונים לא נמצא בו.
יעקב מרגי: משרד החינוך, יש לכם משהו לומר בשלב הזה?
אילן שי: אפשר להתייחס לסוגיה הזאת ספציפית?
אילן שי: אנחנו חושבים שנציג ההורים לא יכול להיות חלק מהקוורום בעיקר מכיוון שהוא לא כפוף לשום דין משמעתי והוא לא חלק ממסגרת כופה.
אילן שי: אנחנו לא יכולים שנציג ההורים לא יגיע ולא יהיו ועדות.
קריאה: הצענו מנגנון לפתרון.
נחום עידו: משרד הרווחה.
נחום עידו: אני מבין שאתמול עלה הנושא של השילוב של עובדים סוציאליים בתוך הוועדות.
נחום עידו: אנחנו מוותרים על הכיוון הזה.
יעקב מרגי: הבנת הנשמע שלכם גבוהה.
רויטל לן כהן: אני רק רוצה לוודא.
רויטל לן כהן: הצעתי להוסיף סעיף 11(א) גבי הנושא של ועדת שיבוץ והפסקת ואני לא זוכרת אם דיברנו על כך בפעם הקודמת.
יעקב מרגי: דיברת ושמעו את הדברים.
יעקב מרגי: הם יבואו עם תשובות.
רויטל לן כהן: לגבי ועדת שיבוץ.
אילן שי: נתתי תשובה במהלך הדיון.
רויטל לן כהן: מה היא אמרה?
אילן שי: שלצורך תיקון תקנות הרישום והוספת פרק על שיבוץ של תלמידים עם צרכים מיוחדים שבעצם תעגן את ועדת שיבוץ שבחוזר מנכ"ל בתקנות, לא צריך סעיף מסמיך נוסף.
רויטל לן כהן: בתיקון הזה שתעשו, להורה תהיה הזכות להישמע?
אילן שי: אני לא חושב שעכשיו זה המקום לדון בזה.
מירב ישראלי: הוועדה תצטרך גם בעניין הזה להחליט.
מירב ישראלי: עורך דין שי אמר שיש הסמכות מתאימות אבל יכול להיות שאם הוועדה תרצה באישור הוועדה, צריך יהיה לתקן את ההסמכה ולעשות גם אישור ועדה לפרק הרישום הזה.
אסתר קרמר: אני כן רוצה לדבר על נציג הורים ולהעלות את החשיבות של זה.
אסתר קרמר: יש ערים שלא מזמינות אפילו נציג הורים, כמו למשל מודיעין עילית, כי לדעתם חרדים לא צריכים נציג הורים.
יעקב מרגי: במודיעין עילית ספציפית יש להם הסמכה בחוק להתנהל כמו מדינה.
קריאה: לצערנו זה לא רק שם.
אסתר קרמר: מה שקורה זה שמתקשרים אלי הורים ממודיעין עילית שזכויותיהם לא נשמרו בוועדה ואני צריכה עכשיו ללכת לעשות סיבוך הרבה יותר מורכב כדי לעזור להם.
יעקב מרגי: אם מישהו רוצה להבין למה התכוונתי, יראה את ההודעה האחרונה של רב העיר שקרא לאוכלוסייה מסוימת לא להגיע לישוב.
רויטל לן כהן: אני רוצה לומר מילה בעניין.
אביבית ברקאי אהרונוף: בהמשך להערה של הנציבות לגבי נוכחות חובה של נציג הורים בוועדה.
אביבית ברקאי אהרונוף: אני חושבת שניתן לפתור את זה כפי שפותרים היום את הנושא של זימון לוועדת השמה של הורים.
אביבית ברקאי אהרונוף: אם הורים לא מתייצבים פעם אחת, מקיימים אחר כך את ועדת ההשמה בלעדיהם.
אביבית ברקאי אהרונוף: אני חושבת שנציגי ההורים מעוניינים להיות בוועדה.
אביבית ברקאי אהרונוף: אם הם לא נמצאים בוועדה, זה בגלל שהם לא יכולים להגיע.
רויטל לן כהן: אבל לא הזמינו אותם.
אביבית ברקאי אהרונוף: או שלא מזמינים אותם.
אביבית ברקאי אהרונוף: אין סיבה שהוועדות האלה יתקיימו ללא נציגות הורים.
אביבית ברקאי אהרונוף: הטיעון הזה של משרד החינוך, אני חושבת שניתן לפתור אותו.
יואב קריים: אני מוותר על זכות הדיבור.
מנחם גולדין: יש לי שאלה.
מנחם גולדין: אני לא כל כך מבין מה פתאום נכניס העניין המשמעתי.
מנחם גולדין: זאת אומרת, זה נשמע כאילו אי אפשר בכלל שיהיו נציגי הורים בוועדות.
רויטל לן כהן: כאילו שאת שלכם אתם מעלים - - -
יעקב מרגי: תאמיני לי שחמי יכול להסתדר בלי העזרה שלך.
מנחם גולדין: אני לא יכול להסתדר בלי העזרה של רויטל.
מנחם גולדין: בוא נשים את זה על השולחן.
יעקב מרגי: אני אומר לך שאת הסעד הזה לא תקבל ממני בוועדה בצורה נחרצת וחד משמעית.
יעקב מרגי: זאת פעם אחרונה שזה נאמר, אפילו בחיוך.
יעקב מרגי: מבחינתי.
יעקב מרגי: מבחינתך, אתה יכול לחייך.
מנחם גולדין: אני לא כל כך מבין את הטענה ואני מבין שיש כאן גם את ההערה האומרת שהרי נציגי הורים נמצאים בוועדות, אז פתאום גם החלטנו שהם בכלל לא יכולים להיות שם.
מנחם גולדין: לא כל כך הבנתי את הסוגיה הזאת.
יעקב מרגי: בקוורום.
מנחם גולדין: מה ההבדל?
יעקב מרגי: אתה משפטן, נכון?
מירב ישראלי: אני אסביר את ההבדל.
יעקב מרגי: אני חשבתי שהוא פטור מהסבר.
יעקב מרגי: אם מישהו לא יודע מהי נוכחות וקוורום, תבוא אחר כך ואני אסביר לך.
רויטל לן כהן: אבל הוא חבר ועדה כך או כך.
מירב ישראלי: אם ההורה לא מגיע, לא ניתן לקיים ועדה.
רויטל לן כהן: הוא לא מגיע כי הם לא מזמינים אותו.
מירב ישראלי: הם טוענים שזה לא רק זה.
יעקב מרגי: הדיון יהיה מאחורי הקלעים.
יעקב מרגי: אנחנו עוד לא הכרענו בקטע הזה.
מאיר אסרף: הסתדרות המורים.
מאיר אסרף: אני שמעתי לגבי הנושא של הדין המשמעתי והנימוק שבגלל הדין המשמעתי אין תחולה.
מאיר אסרף: אני לא חוזר על הדברים שנאמרו.
מאיר אסרף: אני רק שואל מה זה שונה מנציג ציבור שמכהן בוועדות אחרות שמקבלות החלטה על זכאות.
מאיר אסרף: אין שום הבדל.
יעקב מרגי: אחר כך יתייחסו.
יעל אבן: אלו"ט.
יעל אבן: רציתי להצטרף למה שרויטל סיימה אתמול.
יעל אבן: משהו קטן בנושא הנוכחות של ההורים.
יעל אבן: אנחנו גם כך נמצאים בסיטואציה שיש מחסור אדיר במסגרות.
יעל אבן: המון מסגרות עם פריצת תקן והעובדה שהורה לא נמצא ולא יכול לדעת איזו מסגרת מוצעת או נקבעת במקרה הזה לילד שלו ואין לו שום השפעה בנושא, זה משהו שגם כך לא אמור להיות.
יעקב מרגי: צריך לאכוף את זה.
יעקב מרגי: אולי צריך לומר אם יוכח.
יעקב מרגי: במידה ויוכח שהורה לא הוזמן או נמנע ממנו בצורה כזו או אחרת, החלטות הוועדה לא תקפות.
יעקב מרגי: תנסחו את זה.
יעקב מרגי: תנו לי תשובות אחר כך.
יעל אבן: אני רוצה לומר שהנוכחות הזאת היא קריטית לעניין השיבוץ.
יעל אבן: כמובן לעניין השמה אבל גם לעניין השיבוץ.
יעל אבן: בסופו של דבר יוחלט שזה יהיה בתקנות, אבל זה חייב איכשהו להופיע בצורה כזו שלהורה תהיה היכולת להשפיע.
יעל אבן: בכל זאת המסגרות היום שילדים נשלחים אליהם יכולות להיות רחוקות מהבית ומאוד לא מותאמות לצרכים של הילד.
בועז אחד העם: יש לי בעיה אחת.
בועז אחד העם: אם נוכחות ההורים איננה מקובלת, מבחינתי - - -
יעקב מרגי: נוכחות ההורים מקובלת.
יעקב מרגי: להפוך את זה כחלק מהקוורום, זו הבעיה.
בועז אחד העם: זה בעייתי.
בועז אחד העם: אבל מה שמפריע כאן, אני חושב שההיבט הוא שהחלטת ועדת ההשגה היא סופית.
בועז אחד העם: זו הנקודה.
בועז אחד העם: לכן חובה שיהיה נציג הורים.
בועז אחד העם: אם אתה אומר שנציגות ההורים היא רק רשות, שגם ההחלטה לא תהיה סופית.
יעקב מרגי: איפה היא תהיה סופית בשלב מסוים?
מירב ישראלי: כרגע אנחנו בוועדת זכאות ואפיון.
יעקב מרגי: אם החלטת ועדת ההשגה לא תהיה, איפה נעצור?
יעקב מרגי: יש בג"ץ, יש את בית המשפט העליון.
יפה בן דוד: אני מבקשת לרשום הערה חשובה.
יפה בן דוד: אני חושבת שהעובדה שאין מנגנון שמאפשר חזרה של הצוות החינוכי אל ועדת הזכאות באפיון, אני מתכוונת למה שנכשל, ולכן אני מבקשת שתוסיפו יכולת לחזור לוועדה על ידי הצוות החינוכי לא בשל הזכאות אלא בנושא האפיון.
יעקב מרגי: אני חושב שאין בעיה.
מירב ישראלי: הצוות החינוכי הוא מנהל בית הספר במקרה הזה?
יפה בן דוד: הוא או מישהו מטעמו.
יעקב מרגי: התייחסנו לזה בפעם הקודמת.
קריאה: אנחנו הצענו ליועצת המשפטית של הוועדה נוסח בעניין הזה.
מירב ישראלי: אתם צריכים לתת תשובה.
מיכל מנקס: מרכז השלטון המקומי.
מיכל מנקס: לא התכוונתי לדבר אבל מעצם הדברים שעולים כאן, אני כן אתייחס.
יעקב מרגי: אין סיכוי משולחן כזה עמוס בשלל דעות, שזה לא יהיה נוגע אליכם.
מיכל מנקס: נכון אבל כרגע בעיני זה נוגע לכבודם ומקצועיותם של חברי הוועדה כי מהדברים שעולים כאן - ובאמת יש לי כבוד גדול להורים, אני עובדת אתם בשיתוף פעולה והם בעצם הלקוחות שלנו – עולה שאם לא יהיה הורה, הוועדה לא תגיד את הדברים.
יעקב מרגי: אני מסכים אתך אבל כאן אף אחד לא רוצה לפגוע.